Τo μυλοκόπι του Πέσκια
Με τα λόγια του σεφ: «Απλό πιάτο, μεσογειακό. Η νοστιμιά του οφείλεται στο συνδυασμό των υλικών της σάλτσας.»
4 φιλέτα από μυλοκόπι, περίπου 200 γρ. το καθένα *, 15 ml ελαιόλαδο, αλατοπίπερο, 50 γρ. ελιές τσακιστές πράσινες, ψιλοκομμένες, 50 γρ. κάππαρη ψιλή, 10 γρ. κονφί λεμόνι, ψιλοκομμένο (μόνο σε έθνικ μπακάλικα μπορεί να πετύχετε τη μαροκινή λιχουδιά), προαιρετικά, χυμός λεμονιού (κατά βούληση), 1 φλιτζάνι φυλλαράκια βασιλικού (πατικωμένα), ψιλοκομμένα, 1 μάτσο μαϊντανός, ψιλοκομμένος, 1 πεπεροντσίνo (ή άλλη μικρή πιπεριά τσίλι, φρέσκια ή ξερή), ολόκληρο, 1 σκελιδα σκόρδου, λιωμένη, 50 γρ. κρεμμύδι, πολύ ψιλοκομμένο, 60 ml ελαιόλαδο πιπέρι φρεσκοτριμμένο, 500 γρ. αλμυρίκια (μόνο οι τρυφερές κορφές), λάδι, λεμόνι, αλατοπίπερο
Για τo μυλοκόπι του Πέσκια ξεκινάμε και λαδώνουμε το ψάρι και το αλατοπιπερώνουμε ελαφρώς. Το ψήνουμε σε καυτό αντικολλητικό σκεύος, σε μέτρια φωτιά, για 2 λεπτά από κάθε πλευρά.Πρέπει να ροδίσει, αλλά να μη στεγνώσει.Σοτάρουμε στο 1/3 του λαδιού το σκόρδο, το πεπεροντσίνο και το κρεμμύδι σε χαμηλή φωτιά για 3-4 λεπτά.Απομακρύνουμε και προσθέτουμε τα υπόλοιπα υλικά.Ζεματίζουμε τα αλμυρίκια σε αλατισμένο νερό που κοχλάζει για 1 λεπτό.Μετά, ιδανικά, τα βουτάμε σε κρύο νερό με παγάκια, για να μείνουν κρουστά και με ζωηρό χρώμα.Τα στραγγίζουμε, τα λαδώνουμε και τα αλατοπιπερώνουμε.Σερβίρουμε το ψάρι με τη σάλτσα και τα χόρτα.
Ελιά,Ψάρι